Долбоор

КЫРГЫЗ РЕСПУБЛИКАСЫНЫН

ӨКМӨТҮНҮН ТОКТОМУ

Кыргыз Республикасынын Өкмөтүнүн айрым чечимдерине өзгөртүүлөрдү киргизүү жөнүндө (Кыргыз Республикасынын Өкмөтүнүн 2018-жылдын 11-декабрындагы № 579 “Жарандык абалдын актыларын мамлекеттик каттоо тууралуу арыздардын бланктарынын формаларын, жарандык абалдын актыларын жазуу бланктарынын формаларын жана аларды толтуруу тартибин, жарандык абалдын актыларын мамлекеттик каттоо тууралуу күбөлүктөрдүн бланктарынын формаларын (сүрөттөмөлөрүн жана үлгүлөрүн) жана аларды толтуруу тартибин, жарандык абалдын актыларын мамлекеттик каттоо фактыларын ырастаган документтердин бланктарынын формаларын бекитүү жөнүндө”, 2013-жылдын 21-октябрындагы № 573 “Кыргыз Республикасынын калкынын бирдиктүү мамлекеттик реестри жана Кыргыз Республикасынын жарандык абалдын актыларын жазуу органдарындагы автоматташтырылган маалыматтык тутуму жөнүндө” токтомдоруна)

“Жарандык абалдын актылары жөнүндө” Кыргыз Республикасынын Мыйзамынын 8 жана 41-беренелерине, “Жарандык абалдын актыларын каттоо чөйрөсүндөгү айрым мыйзам актыларына өзгөртүүлөрдү киргизүү жөнүндө” Кыргыз Республикасынын Мыйзамынын 5-беренесине, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык Кыргыз Республикасынын Өкмөтү токтом кылат:

1. Кыргыз Республикасынын Өкмөтүнүн 2018-жылдын 11-декабрындагы № 579 “Жарандык абалдын актыларын мамлекеттик каттоо тууралуу арыздардын бланктарынын формаларын, жарандык абалдын актыларын жазуу бланктарынын формаларын жана аларды толтуруу тартибин, жарандык абалдын актыларын мамлекеттик каттоо тууралуу күбөлүктөрдүн бланктарынын формаларын (сүрөттөмөлөрүн жана үлгүлөрүн) жана аларды толтуруу тартибин, жарандык абалдын актыларын мамлекеттик каттоо фактыларын ырастаган документтердин бланктарынын формаларын бекитүү жөнүндө” токтомуна төмөнкүдөй өзгөртүүлөр киргизилсин:

1) жогоруда аталган токтомдун 1-тиркемесинде:

- жарандык абалдын актыларын мамлекеттик каттоо жөнүндө арыздардын мамлекеттик тилдеги № 2, 3, 3а, 3б формалары, мамлекеттик жана расмий тилдердеги арыздардын № 4, 5, 5а, 5б формалары ушул токтомдун 1-тиркемесине ылайык жаңы редакцияда баяндалсын;

2) жогоруда аталган токтомдун 2-тиркемесинде:

- жарандык абалдын актыларын жазуу бланктарынын № 2, 2а, 3, 3а формалары ушул токтомдун 2-тиркемесине ылайык жаңы редакцияда баяндалсын;

- жарандык абалдын актыларын жазуу бланктарынын № 4, 4а, 5, 5а формалары – күчүн жоготту деп табылсын.

3) жогоруда аталган токтомдун 3-тиркемесинде:

- никелешүүсүн жана никесинин бузулгандыгын мамлекеттик каттоо тууралуу күбөлүктөрдүн бланктарынын сүрөттөмөсү жана үлгүлөрү ушул токтомдун 3-тиркемесине ылайык жаңы редакцияда баяндалсын;

- бала асырап алууну жана аталыкты аныктоону мамлекеттик каттоо тууралуу күбөлүктөрдүн бланктарынын сүрөттөмөсү жана үлгүлөрү – күчүн жоготту деп табылсын;

4) жогоруда аталган токтомдун 4-тиркемесинде:

- жарандык абалдын актыларын мамлекеттик каттоо фактыларын ырастаган документтердин бланктарынын № 2, 3, 11, 11а формалары ушул токтомдун 4-тиркемесине ылайык жаңы редакцияда баяндалсын;

- документтердин бланктарынын № 4, 5 формалары – күчүн жоготту деп табылсын;

5) жогоруда аталган токтомдун 5-тиркемесинде:

- № 2, 2а, 3, 3а формалары боюнча жарандык абалдын актыларын жазуу бланктарын толтуруу тартиби ушул токтомдун 5-тиркемесине ылайык жаңы редакцияда баяндалсын;

- № 4, 5, 4а, 5а формалары боюнча бланктарды толтуруу тартиби – күчүн жоготту деп табылсын;

6) жогоруда аталган токтомдун 6-тиркемесинде:

- мамлекеттик жана расмий тилдердеги никелешүүсүн жана никесинин бузулгандыгын мамлекеттик каттоо тууралуу күбөлүктөрдүн бланктарын толтуруу тартиби ушул токтомдун 6-тиркемесине ылайык баяндалсын;

- бала асырап алууну жана аталыкты аныктоону мамлекеттик каттоо тууралуу күбөлүктөрдүн бланктарын толтуруу тартиби - күчүн жоготту деп табылсын.

2. Кыргыз Республикасынын Өкмөтүнүн 2013-жылдын 21-октябрындагы № 573 “Кыргыз Республикасынын калкынын бирдиктүү мамлекеттик реестри жана Кыргыз Республикасынын жарандык абалдын актыларын жазуу органдарындагы автоматташтырылган маалыматтык тутуму жөнүндө” токтомуна төмөнкүдөй өзгөртүүлөр киргизилсин:

жогоруда аталган токтом менен бекитилген Кыргыз Республикасынын жарандык абалдын актыларын жазуу органдарындагы автоматташтырылган маалыматтык тутуму жөнүндө жободо:

 8-пункттун бешинчи жана алтынчы абзацтары күчүн жоготту деп таанылсын;

жогоруда аталган токтом менен бекитилген Кыргыз Республикасынын калкынын бирдиктүү мамлекеттик реестри жөнүндө жободо:

9-пункттун 2-пунктчасынын экинчи абзацында “аталыкты, асыроону тастыктоодо” деген сөздөр алып салынсын.

3. Кыргыз Республикасынын Өкмөтүнө караштуу Мамлекеттик каттоо кызматы ушул токтомдон келип чыккан тийиштүү чараларды көрсүн.

4. Жогоруда аталган токтом менен бекитилген,мурда берилген жарандык абалдын актыларын каттоо тууралуу күбөлүктөр жарактуу болуп таанылаары жана ушул токтомго ылайык берилген күбөлүктөр менен тең колдонулаары белгиленсин.

5. Ушул токтом расмий жарыяланган күндөн тартып он беш күн өткөндөн кийин күчүнө кирет.

**Кыргыз Республикасынын**

**Премьер-министри**